b'\n_START_ARTICLE_\nJuuso Rajala\n_START_SECTION_\nUra\n_START_PARAGRAPH_\nRajala on Tampereen Ilveksen kasvatti. Ilveksen B-nuorissa pelatessaan h\xc3\xa4n voitti tehoilla 18+34=52 piste- ja sy\xc3\xb6tt\xc3\xb6p\xc3\xb6rssin kaudella 2005\xe2\x80\x932006. Rajala voitti kev\xc3\xa4\xc3\xa4ll\xc3\xa4 2006 B-nuorten mestaruuden. Kaudella 2007\xe2\x80\x932008 h\xc3\xa4n pelasi ensimm\xc3\xa4iset miesten pelins\xc3\xa4 esiintyess\xc3\xa4\xc3\xa4n kolmessa Mestis-ottelussa alle 20-vuotiaiden maajoukkueessa tehden kaksi sy\xc3\xb6tt\xc3\xb6pistett\xc3\xa4._NEWLINE_Kaudeksi 2008\xe2\x80\x932009 Rajala siirtyi Rauman Lukon A-nuoriin ja h\xc3\xa4n voitti tehoilla 30+34=64 koko A-nuorten SM-liigan pistep\xc3\xb6rssin. Rajala voitti kev\xc3\xa4\xc3\xa4ll\xc3\xa4 2009 A-nuorten SM-pronssia. H\xc3\xa4n teki kolmivuotisen sopimuksen Lukon SM-liigajoukkueen kanssa huhtikuussa 2009. Rajala pelasi SM-liigan tulokaskaudellaan 2009\xe2\x80\x932010 26 runkosarjaottelua tehopistein 2+6=8. H\xc3\xa4n teki liigadebyyttins\xc3\xa4 kauden avauskierroksella 11. syyskuuta 2009 vieraissa paikallisvastustaja Porin \xc3\x84ssi\xc3\xa4 vastaan. Liigauransa avausmaalin Rajala teki kolmannessa ottelussaan 17. syyskuuta 2009 vieraissa Jokereita vastaan. H\xc3\xa4nen osumansa oli Lukon 5-0-voittoon p\xc3\xa4\xc3\xa4ttyneen ottelun avausmaali ja j\xc3\xa4i ottelun voittomaaliksi. Tammikuussa 2010 Rajala siirtyi loppukaudeksi lainalle Mestis-joukkue Lemp\xc3\xa4\xc3\xa4l\xc3\xa4n Kisaan. Kev\xc3\xa4\xc3\xa4n 2010 pudotuspeleiss\xc3\xa4 h\xc3\xa4n jakoi tehoilla 2+4=6 LeKin sis\xc3\xa4isen pistep\xc3\xb6rssin voiton Sami Ryh\xc3\xa4sen kanssa. Joukkue sijoittui nelj\xc3\xa4nneksi h\xc3\xa4vitess\xc3\xa4\xc3\xa4n pronssiottelussa KooKoolle lukemin 4-2._NEWLINE_Rajala pelasi syyskaudella 2010 lainalla LeKiss\xc3\xa4 ja Kajaanin Hokissa. H\xc3\xa4n pelasi Mestiksess\xc3\xa4 lainalla yhteens\xc3\xa4 13 ottelua tehoin 5+6=11. Lukossa Rajala pelasi 14 runkosarjaottelua tehden yhden sy\xc3\xb6tt\xc3\xb6pisteen, kunnes joukkue vuokrasi h\xc3\xa4net loppukaudeksi Turun Palloseuraan paikkaamaan sentterivajetta siirtorajan kynnyksell\xc3\xa4 tammikuussa 2011. Rajala teki siell\xc3\xa4 kymmeness\xc3\xa4 ottelussa yhden maalin._NEWLINE_Kes\xc3\xa4kuussa 2011 Rajala teki yksivuotisen sopimuksen Jokipoikien kanssa. H\xc3\xa4n voitti koko kaudella 2011\xe2\x80\x932012 koko Mestiksen sy\xc3\xb6tt\xc3\xb6p\xc3\xb6rssin ja sijoittui pistep\xc3\xb6rssiss\xc3\xa4 toiseksi Sportin Jussi Tapion j\xc3\xa4lkeen tehoilla 11+34=45. Rajala voitti kauden p\xc3\xa4\xc3\xa4tteeksi Mestis-hopeaa ja h\xc3\xa4net palkittiin sarjan vuoden pelaajana Kultaisella kiekolla sek\xc3\xa4 valittiin ensimm\xc3\xa4iseen t\xc3\xa4hdist\xc3\xb6kent\xc3\xa4lliseen. Rajala pelasi kauden aikana my\xc3\xb6s kolme SM-liigaottelua lainalla Espoo Bluesissa lokakuussa 2011, jolloin h\xc3\xa4n ker\xc3\xa4si niiss\xc3\xa4 yhden sy\xc3\xb6tt\xc3\xb6pisteen. Huhtikuussa 2012 Rajala teki vuoden mittaisen jatkosopimuksen Jokipoikien kanssa._NEWLINE_Alkukaudella 2012\xe2\x80\x932013 Rajala oli kaksi kuukautta sivussa. H\xc3\xa4net m\xc3\xa4\xc3\xa4r\xc3\xa4ttiin aluksi rasituskieltoon mystisen vaivan takia, joka paljastui syd\xc3\xa4nviaksi, joka saatiin kuitenkin korjattua pienell\xc3\xa4 leikkauksella. Rajala palasi marraskuun 2012 puoliv\xc3\xa4liss\xc3\xa4 ja h\xc3\xa4n teki joulukuun aikana kymmeness\xc3\xa4 ottelussa hienot tehot 4+12=16, eik\xc3\xa4 ker\xc3\xa4nnyt sen aikana ainuttakaan j\xc3\xa4\xc3\xa4hyminuuttia. Rajala palkittiin Mestiksen joulukuun 2012 kuukauden pelaajana. Yhteens\xc3\xa4 h\xc3\xa4n teki runkosarjassa 28 ottelussa tehot 8+24=32, joilla Rajala oli Jokipoikien kolmanneksi paras pistemies. H\xc3\xa4net valittiin kauden p\xc3\xa4\xc3\xa4tteeksi Mestiksen toiseen t\xc3\xa4hdist\xc3\xb6kent\xc3\xa4lliseen._NEWLINE_Kaudeksi 2013\xe2\x80\x932014 Rajala palasi vuoden mittaisella sopimuksella kasvattajaseuraansa Tampereen Ilvekseen. H\xc3\xa4n pelasi ensimm\xc3\xa4isen kokonaisen SM-liigakautensa tehden 50 runkosarjaottelussa tehot 4+13=17. Kaudeksi 2014\xe2\x80\x932015 Rajala palasi taas Mestikseen ja siirtyi vuoden mittaisella sopimuksella KooKoon riveihin. H\xc3\xa4n voitti koko sarjan piste- ja sy\xc3\xb6tt\xc3\xb6p\xc3\xb6rssin tehoilla 12+45=57 ja palkittiin Jouni Rinne -palkinnolla. Rajala voitti my\xc3\xb6s kev\xc3\xa4\xc3\xa4n 2015 pudotuspelien piste- ja sy\xc3\xb6tt\xc3\xb6p\xc3\xb6rssin tehoilla 3+15=18. H\xc3\xa4n voitti kauden p\xc3\xa4\xc3\xa4tteeksi Mestis-hopeaa. Rajala palkittiin kauden p\xc3\xa4\xc3\xa4tteeksi my\xc3\xb6s sarjan parhaana pelaajana Kultaisella kiekolla, parhaana hy\xc3\xb6kk\xc3\xa4\xc3\xa4j\xc3\xa4n\xc3\xa4 Mika Helkearo -palkinnolla sek\xc3\xa4 valittiin ensimm\xc3\xa4iseen t\xc3\xa4hdist\xc3\xb6kent\xc3\xa4lliseen. Toukokuussa 2015 h\xc3\xa4n teki vuoden mittaisen jatkosopimuksen SM-liigaan nostetun KooKoon kanssa._NEWLINE_Rajala teki kaudella 2015\xe2\x80\x932016 KooKoossa 29 runkosarjaottelussa tehot 2+8=10. H\xc3\xa4nen peliaikansa KooKoossa j\xc3\xa4i varsin v\xc3\xa4h\xc3\xa4iseksi ja Rajala k\xc3\xa4vi kauden aikana my\xc3\xb6s viiden ottelun mittaisella vuokrasopimuksella Ruotsin toiseksi korkeimmalla sarjatasolla HockeyAllsvenskanin Leksands IF:ss\xc3\xa4 marras-joulukuun 2015 vaihteessa. Kaudeksi 2016\xe2\x80\x932017 h\xc3\xa4n siirtyi vuoden mittaisella sopimuksella Saksan toiseksi korkeimmalle sarjatasolle DEL2-liigan EC Bad Nauheimiin. Rajala oli tehoilla 12+28=40 koko sarjan sy\xc3\xb6tt\xc3\xb6p\xc3\xb6rssiss\xc3\xa4 toisena ja pistep\xc3\xb6rssiss\xc3\xa4 viidenten\xc3\xa4, kunnes h\xc3\xa4n vaihtoi tammikuussa 2017 loppukauden sopimuksella samassa sarjassa pelaavaan Dresdner Eisl\xc3\xb6weniin. Rajala sijoittui lopulta DEL2:n sy\xc3\xb6tt\xc3\xb6p\xc3\xb6rssiss\xc3\xa4 toiseksi ja pistep\xc3\xb6rssiss\xc3\xa4 viidenneksi tehoilla 14+42=56. Hein\xc3\xa4kuussa 2017 h\xc3\xa4n teki Dresdenin kanssa vuoden mittaisen jatkosopimuksen._NEWLINE_Joulukuussa 2017 Dresden lainasi Rajalan alustavasti viiden ottelun mittaisella sopimuksella Ruotsiin Allsvenskan-joukkue IF Troja-Ljungbyyn. H\xc3\xa4net hankittiin joukkueeseen ennen kaikkea ylivoimapelaajaksi, mutta Rajala teki siell\xc3\xa4 yhdeks\xc3\xa4ss\xc3\xa4 pelaamassaan ottelussa vain kolme sy\xc3\xb6tt\xc3\xb6pistett\xc3\xa4. Tammikuussa 2018 my\xc3\xb6s Dresden purki yhteisymm\xc3\xa4rryksess\xc3\xa4 Rajalan sopimuksen. Seuraavana p\xc3\xa4iv\xc3\xa4n\xc3\xa4 h\xc3\xa4n siirtyi loppukauden sopimuksella Ruotsin kolmanneksi korkeimmalle sarjatasolle Hockeyettan-joukkue Kallinge/Ronneby IF:\xc3\xa4\xc3\xa4n. Kaudeksi 2018\xe2\x80\x932019 Rajala palasi taas DEL2-liigaan ja siirtyi vuoden mittaisella sopimuksella Bayreuth Tigersin riveihin.\n_START_SECTION_\nMuuta\n_START_PARAGRAPH_\nRajala on toisen polven liigakiekkoilija, sill\xc3\xa4 h\xc3\xa4nen is\xc3\xa4ns\xc3\xa4 on Ilveksess\xc3\xa4 vuonna 1985 Suomenmestaruuden voittanut Juha Rajala.'